C 177/78
LV
Eiropas Savienības Oficiālais Vēstnesis
17.5.2023.
Trešdiena, 2022. gada 14. decembris
P9_TA(2022)0444
Jaunas Eiropas darba kārtības kultūrai un ES Starptautisko kultūras sakaru stratēģijas īstenošana Eiropas Parlamenta 2022. gada 14. decembra rezolūcija par jaunas Eiropas darba kārtības kultūrai un ES Starptautisko kultūras sakaru stratēģijas īstenošanu (2022/2047(INI)) (2023/C 177/09)
Eiropas Parlaments, — ņemot vērā ANO Ilgtspējīgas attīstības programmu 2030. gadam un ANO ilgtspējīgas attīstības mērķus (IAM), it īpaši 17. mērķi, kas paredz atjaunot globālo partnerību ilgtspējīgai attīstībai, — ņemot vērā Mehiko 2022. gada 28.–30. septembrī notikušajā UNESCO Pasaules konferencē par kultūras politiku un ilgtspējīgu attīstību (MONDIACULT 2022) pieņemto noslēguma deklarāciju, — ņemot vērā deklarāciju, kas pieņemta pēc 2019. gada 3. maijā Parīzē notikušās Eiropas Savienības dalībvalstu kultūras un Eiropas lietu ministru neformālās sanāksmes, — ņemot vērā Eiropas Padomes 2010. gada 8. decembra rezolūciju, ar ko izveido Paplašinātu daļējo nolīgumu par kultūras maršrutiem, — ņemot vērā dalībvalstu ekspertu darba grupas atvērtās koordinācijas metodes (AKM) jautājumos 2017. gada 4. maija ziņojumu How culture and the arts can promote intercultural dialogue in the context of the migratory and refugee crisis (“Kā kultūra un māksla var veicināt starpkultūru dialogu migrācijas un bēgļu krīzes kontekstā”), — ņemot vērā dalībvalstu ekspertu darba grupas AKM jautājumos 2019. gada 17. decembra ziņojumu Sustainable cultural tourism (“Ilgtspējīgs kultūrtūrisms”), — ņemot vērā dalībvalstu ekspertu darba grupas AKM jautājumos 2021. gada 4. jūnija ziņojumu Towards gender equality in the cultural and creative sectors (“Ceļā uz dzimumu līdztiesību kultūras un radošajos sektoros”), — ņemot vērā dalībvalstu ekspertu darba grupas AKM jautājumos 2022. gada 5. septembra ziņojumu Strengthening cultural heritage resilience for climate change (“Kultūras mantojuma noturīguma stiprināšana klimata pārmaiņu apstākļos”), — ņemot vērā dalībvalstu ekspertu darba grupas AKM jautājumos 2022. gada 22. septembra ziņojumu Stormy Times.
Nature and Humans: Cultural Courage for Change (“Vētraini laiki.
Daba un cilvēki: kultūras sniegtā drosme īstenot pārmaiņas”), — ņemot vērā Konvenciju par personu ar invaliditāti tiesībām (UNCRPD), — ņemot vērā G20 kultūras ministru 2021. gada 30. jūlijā pieņemto Romas deklarāciju, — ņemot vērā Starptautiskās Krimināltiesas Romas statūtu 8. panta 2. punktu, — ņemot vērā Eiropas Padomes Konvenciju par noziedzīgiem nodarījumiem pret kultūras vērtībām (Nikosijas konvencija), — ņemot vērā Komisijas 2018. gada 22. maija paziņojumu “Jauna Eiropas darba kārtība kultūrai” (COM(2018)0267), — ņemot vērā Komisijas un Savienības Augstās pārstāves ārlietās un drošības politikas jautājumos 2016. gada 8. jūnija kopīgo paziņojumu “Starptautisko kultūras attiecību ES stratēģijas veidošana” (JOIN(2016)0029),